Osnovna škola: Klinča Sela
Nastavni predmet: Katolički vjeronauk
Učitelj: Josip Kunac, prof.
Razredni odjel: 2.
Redni br. pripreme: 25.
Tema: III. RADUJEMO SE BOŽIĆU
Podtema: 3. Izborna tema: Sveti Nikola – omiljeni svetac djece
Odgojno-obrazovni ishodi učenja:
· Učenik prepoznaje vrijednost pomaganja i opraštanja u životu pojedinca i zajednice. (OŠ KV C.2.2.)
· Učenik vlastitim primjerom i ponašanjem izgrađuje zajedništvo u razrednoj zajednici. (OŠ KV C.2.2.)
· Učenik prepoznaje i opisuje kršćanske motive i poruke prisutne u hrvatskim običajima i svome okruženju. (OŠ KV D.2.2.)




TIJEK NASTAVNOG SATA

	

UVODNI DIO
Oče naš…

ili:

DOBRI BOŽE, HVALA TI ŠTO NAS VOLIŠ I ŠTO O NAMA BRINEŠ. DAJ DA BUDEMO RADOSNI I DOBRI POPUT SVETOG NIKOLE. POMOZI NAM DA POMAŽEMO DRUGIMA. AMEN.


Pregled domaće zadaće:
Učenici daju vjeroučitelju na uvid domaću zadaću od prošlog susreta: 
„Učenici će kod kuće, zajedno s obitelji, napraviti jednu adventsku odluku – jedno dobro djelo koje će zajedno činiti do Božića (npr. zajednička molitva, pomaganje susjedima, pisanje božićnih čestitki).
Neka sljedeći sat ispričaju što su odlučili.“

Motivacija:
Vjeroučitelj prikazuje sliku sv. Nikole: 

[image: Slika na kojoj se prikazuje odijevanje, Ljudsko lice, slikanje, umjetničko djelo

Sadržaj generiran uz AI možda nije točan.]


Razgovor:
· Tko zna koga djeca širom svijeta čekaju 6. prosinca?
· Zašto volimo sv. Nikolu?
· Znate li tko je bio sveti Nikola i zašto ga slavimo?

Najava teme: Danas ćemo upoznati sveca koji je djeci omiljen zbog svoje dobrote i velikodušnosti — svetog Nikolu!


SREDIŠNJI DIO

Prijedlozi aktivnosti:

Aktivnost 1: „Obrada teksta“:
Vjeroučitelj, ili učenici čitaju glavni tekst „Sveti Nikola – omiljeni svetac djece“ i tekst u okviru, udžbenik, str. 90.
Razgovor:
· Tko je bio sveti Nikola? (Biskup i zaštitnik pomoraca.)
· Što je činio? (Činio je čudesa, smirio je uzburkano more, pomagao ljudima.)
· Što se dogodilo trima siromašnim djevojkama? (Otac ih nije mogao uzdržavati i prijetilo im je da postanu robinje/sluškinje.)
· Što je Nikola učinio za njih? (U tri navrata, noću, ubacio im je vrećicu zlatnika kroz prozor.)
· Što je otac želio? (Želio je vidjeti lice svoga dobročinitelja.)
· Čemu nas Nikola uči, prema zadnjoj rečenici? (Uči nas da bogatstvo i sposobnosti koristimo da bismo pomagali drugima.)
· Kada slavimo blagdan sv. Nikole? (6. prosinca.)

Naglasci:
· Sveti Nikola učio nas je da dobrota i pomaganje usrećuju druge ljude.
· Svoja dobra djela često je činio tiho i bez očekivanja nagrade.
· I mi možemo slijediti njegov primjer dijeleći, pomažući i pokazujući ljubav.
· Bog nas poziva da budemo dobri i velikodušni poput svetoga Nikole.

Aktivnost 2: „Video - zapis“:
Učenici će pogledati video – zapis „Who Was Saint Nicholas? | Saint Nicholas Day“; 3:52; Izvor: Twinkl Educational Publishing; YouTube
Napomena: Dostupni su titlovi na hrvatskom jeziku. Uključiti ih!
[image: Who Was Saint Nicholas? | Saint Nicholas Day]

Razgovor:
· Što smo novog saznali o sv. Nikoli?

Aktivnost 3: „Nikolina čizmica dobrote“: ----> BILJEŽNICA
Učenici će nacrtati čizmicu i u nju napisati dobra djela koja žele učiniti ovaj tjedan.
Naslov:

SVETI NIKOLA

[image: Slika na kojoj se prikazuje skeč, jednostavni crteži s par linija, crtež, umjetničko djelo

Sadržaj generiran uz AI možda nije točan.]

Aktivnost 4: „Pismo svetom Nikoli“:
Učenici će napisati pismo svetom Nikoli – ali ne s popisom želja, nego s riječima zahvale.

Aktivnost 5: „Put dobrote“:
Učenici će u skupinama osmisliti kratke situacije u kojima mogu biti dobri poput Nikole, pa ih odglumiti.

Aktivnost 6: „Zlatnici ljubavi“:
Učenici će od papira izraditi „zlatnike“, na svaku napisati neku vrlinu (dobrota, skromnost, dijeljenje...) i staviti ih u zajedničku kutiju.

Aktivnost 7: „Tajni darivatelj“: 
Učenici će izvući ime drugog učenika i tajno mu učiniti neko dobro djelo, ili pokloniti neki mali dar do kraja tjedna.

Aktivnost 8: „Nikolin kviz“:
Učenici će u paru odgovarati na jednostavna pitanja o životu sv. Nikole.
Primjeri:



a) Kako se zvao svetac o kojem danas učimo?
b) U kojem je gradu živio sveti Nikola?
c) Je li sveti Nikola bio dobar prema siromašnima?
d) Što je sveti Nikola rado dijelio ljudima?
e) Je li sveti Nikola pomagao djeci?
f) Zašto ljudi pamte svetoga Nikolu i danas?
g) Je li sveti Nikola činio dobra djela potajno?
h) Kako možemo biti slični svetom Nikoli?
i) Koju je važnu osobinu pokazivao sveti Nikola prema drugima?
j) Što nas sveti Nikola uči o pomaganju i dobroti?

Aktivnost 9: „Sveti Nikola kroz stihove“: 
Učenici će smisliti kratku pjesmicu ili rimu o sv. Nikoli i zajednički ju recitirati.

Aktivnost 10: „Sveti Nikola u stripu“:
Učenici će u skupinama nacrtati strip s jednom epizodom iz života svetog Nikole.

Aktivnost 11: „Zajednički pano – „Učimo od sv. Nikole““: 
Učenici će napraviti zajednički pano s crtežima, porukama i simbolima koji prikazuju vrijednosti sv. Nikole.

[bookmark: _Hlk212757861]Aktivnost 12: „Nikolina torba blagoslova“:
Učenici će nacrtati vreću sv. Nikole, ili je izrezati iz kolaž - papira. Unutar nje će nacrtati ili ispisati stvari koje mogu "podijeliti" s drugima (npr. ljubazna riječ, pomoć, osmijeh, zagrljaj).

[image: Slika na kojoj se prikazuje skeč, crtež, jednostavni crteži s par linija, ukrasni isječci

Sadržaj generiran uz AI možda nije točan.]

Aktivnost 13: „Dijalog triju sestara“:
Vjeroučitelj će podijeliti učenike u skupine od troje. Učenici će osmisliti i kratko izvesti razgovor između tri sestre nakon što su pronašle zlatnike.

Aktivnost 14: „More mira“:
Sjetit ćemo se da je sv. Nikola zaštitnik pomoraca. Učenici će nacrtati veliki brod i more. Zatim će na moru napisati molitvu ili želju za zaštitu svih koji putuju morem, npr.

[image: ]

Aktivnost 15: „Biskupska kapa“:
Učenici će u skupinama od 4 izraditi biskupsku mitru od kartona, a zatim glumiti Nikolu koji dijeli blagoslov.

Upute:
How to make bishop cap|| paper folding|| Be creative and smart; 3:8; Izvor: Be Creative and Smart; YouTube
Koristiti veći papir od ovog u videu. Možda A3.

[image: How to make bishop cap|| paper folding|| Be creative and smart]

Aktivnost 16: „Pjesma pokretom“:
Učenici će uvježbati pjevati pjesmicu „Sveti Niko svijetom šeta“ uz pokrete; 2:03; Izvor: Mi Klinci; YouTube

[image: Sveti Niko svijetom šeta | Dječje pjesme | Božićne pjesme za djecu | Mi Klinci]


Aktivnost 17: „Otisak dobrote“:
Učenici će nacrtati i obojiti otisak dlana, a u svaki prst napisati po jedno dobro djelo koje mogu učiniti.

Aktivnost 18: „Lov na zlatnike“:
Učenici će u skupinama tražiti skrivene papirnate „zlatnike“ po razredu, a na svakom zlatniku bit će napisan zadatak dobre volje.
Zlatnici:

[image: ]

Aktivnost 19: „Dobrota u srcu“:
Učenici će izrezati papirnato srce i napisati unutra odgovor na pitanje „Kako mogu biti dobar poput Nikole?“

Aktivnost 20: „Nikolina bojanka“:
Učenici će pobojati crtež sv. Nikole.

[image: Slika na kojoj se prikazuje crtež, skeč, jednostavni crteži s par linija, ukrasni isječci

Sadržaj generiran uz AI možda nije točan.]
Aktivnost 21: „Poučna priča“: 
Vjeroučitelj će pročitati poučnu priču.
Dva novčića
Mali Luka išao je s mamom u trgovinu. U dugom hodniku ugledao je svijetlucavi novčić. Sklonio ga je u džep i nastavio hodati. Malo dalje ugledao je djevojčicu kako plače jer je izgubila novčić za kruh. Luka se sjetio svog novčića. Mogao ga je zadržati, ali sjetio se priče o svetom Nikoli. Bez riječi je prišao djevojčici i dao joj novčić. Njezin osmijeh bio mu je veći dar od svjetla novčića.

Pouka: Najveće bogatstvo nije ono što imamo u džepu, već ono što možemo podijeliti iz srca.

Aktivnost 22: „Zapišimo!“: ----> BILJEŽNICA
Učenici će ispremiješane označene riječi ispravno složiti u rečenice i prepisati!
Naslov:
SVETI NIKOLA

Sveti Nikola bio je djece i darežljiv. 
Zaštitnik je dobar i 6. prosinca. 
Slavimo ga pomoraca.

Aktivnost 23: Mikropauza:
[bookmark: _Hlk203752831]Vjeroučitelj je koristi po želji u bilo kojem trenutku sata kada opadne koncentracija učenika. To može biti bilo što: vic, zagonetka, pitalica, šetnja po razredu, pjesmica i sl. nevezano uz vjeronaučno gradivo. Pripaziti na pristojnost sadržaja! Ako vic sadrži neka imena učenika iz razreda npr. Ivica i Marica, promijeniti ih.

Nikolin skok
Učenici koji mogu, smiju i žele će ustati i na znak vjeroučitelja napraviti 6 skokova (jer blagdan je 6. prosinca), zatim sjesti i tiho reći: „Hvala Ti, Bože!“


ZAVRŠNI DIO

Aktualizacija sa sintezom:
Razgovor:
· Kako ja mogu biti sličan svetom Nikoli u svom razredu, obitelji, među prijateljima?

Zaključak: 
· Tko je bio sveti Nikola?
· Što nas uči?
· Kada slavimo njegov blagdan?

Domaća zadaća:
Učenici će izabrati jednu osobu kojoj će učiniti neko dobro djelo (napisati u bilježnicu što su napravili).

Samovrednovanje:
Učenici koji smatraju da su odlično usvojili gradivo će reći „Eeeee“, oni koji nisu ništa razumjeli će reći „Aaaaaaa“, a oni koji su osrednje razumjeli će reći „Iiiiiiii“.

Molitveni završetak:
Anđele, čuvaru mili…

ili:

Učenici će poslušati pjesmu „Anđele, čuvaru mili…“; 3:36; Autor: Marinko Grubešić; Izvor: YouTube

[image: Anđele čuvaru - Marinko Grubešić]

ili:

SVETI NIKOLA, MOLI ZA NAS! POMOZI NAM DA, KAO I TI, BUDEMO DAREŽLJIVI I DOBRI PREMA SVIMA OKO SEBE. NAUČI NAS RADITI DOBRO S LJUBAVLJU, A NE ZA POHVALU. AMEN.

